અહીં પુષ્પદંત જણાવે છે કે હે રિરિશ ! હે ભગવાન, આપની સેવા શું ફળદાયી નથી બનતી? બને જ છે. ભગવાનની સેવા એ ભગવાન સુધી પહોંચવા માટેનું સરળત્તમ અને શ્રેષ્ઠ સાધન છે. વ્યવહારમાં કોઈ વ યક્તિ પ્રત્યેનો પ્રેમ તેમની સેવા દ્વારા જ પ્રગટ થાય છે. સેવા એ પ્રેમ અને સમર્પણની અભિવ્યક્તિ જ છે. નિષ્કામ સેવાથી અંતઃકરણની શુદ્દિ થાય છે. સેવાના ઘણા પ્રકારો છે. કોઈ મનથી, કોઈ તનથી કે કોઈ ધનથી સેવા કરી શકે છે. આ સેવારૂપ યજ્ઞ તમે તમારી પાસે જે પણ શક્તિ, સામર્થ્ય હોય તેનું સમર્પણ કરીને કરી શકો છો. શાસ્ત્રમાં ઈશ્વરના ગુણગાનરૂપ સ્તુતિકથનને પણ સેવારૂપ ગણવામાં આવ્યા છે. ભગવાનના દિવ્ય ગુણોનું ગાન કે તેના અવતારની લીલાઓનો સત્સંગ માણસને અહંકાર અને અભિમાનમાંથી મુક્ત કરે છે અને વ્યવહારમાં નમ્ર બનાવે છે.